Lisaks rahu, õigluse ja õiguse taastamisele Georgias peavad demokraatiat austavad riigid ühiselt nõudma, et:  1. Venemaa Föderatsioon visatakse välja G8-st. Agressori koht ei  saa olla suurte seas.  2. Venemaa Föderatsioon visatakse välja Euroopa Nõukogust. Riik, kes ei jaga euroopalikke väärtusi ning on valmis alustama sõda teise Euroopa riigi vastu, selle koht ei ole Euroopa Nõukogus.  3. Rahulikke elanikke tapnud Vene Föderatsiooni ja tema käsilaste sõjardid tuleb rahvusvahelise kohtu alla anda. Hoolimata Medvedevi lubadusest pommitati just Ruisi küla Kareli regioonis, Sakoringo küla Kaspi regioonis ja Gori linna.  4. Viisalihtsustusleping tühistatakse ja  viisavabastuslepingu arutelu külmutatakse tähtajatult. Peame saama kontrollida Venemaa Föderatsiooni kodanike taustu, kes soovivad külastada Euroopat, et hoida ära sõjakurjategijate ja natsi-režiimi toetajate provokatsioone.  5. Venemaa Föderatsioonilt võetakse õigus korraldada Sotšis taliolümpiamänge. Riik, kes ajastab agressiooni suveolümpiamängude avamispäevale ning korraldab veresauna Sotši vahetus läheduses, ei tohi omada õigust korraldada spordipidu.